મહિલા કર્મચારીઓ ફરજ પર આવે ત્યારે તેમને મહિલા કર્મચારીઓને છાજે તેવા પહેરવેશ પહેરવા માટેની સૂચના અપાયેલી છે. જોકે, આ સૂચનાનું કેટલાક અધિકારીઓ અને કર્મચારીઓ ખોટું અર્થઘટન કરી મહિલા કર્મચારીઓને હેરાન કરતા હોવાનું બહાર આવ્યું છે. મહિલા કર્મચારીઓ ફરજના સ્થળે પંજાબી ડ્રેસ પહેરીને આવે ત્યારે તેમને હેરાન કરવામાં આવે છે અને તેમને ફરજિયાત સાડી પહેરીને જ આવવા માટે દબાણ કરાય છે. ખરેખર પંજાબી ડ્રેસ પણ મહિલા કર્મચારીઓેને છાજે તેવો ડ્રેસ હોવા છતાં અધિકારીઓ અને પદાધિકારીઓ પોતાની મનમાની કરી મહિલા કર્મચારીઓને હેરાન કરતા હોવાનું બહાર આવ્યું છે.